
             Republika Hrvatska
         Općinski  sud u Osijeku                                                    Broj: Pp-1647/2025-7
                        Osijek 

U  I M E  R E P U B L I K E  H R V A T S K E

P R E S U D A

Općinski sud u Osijeku, po sucu Snježani Marijanović, uz sudjelovanje Jasminke Modrić kao zapisničara, u prekršajnom predmetu protiv okrivljenice Marijane Custodero, zbog prekršaja iz čl. 13. Zakona o prekršajima protiv javnog reda i mira (Narodne novine br. 5/90. proč., 30/90, 47/90., 29/94, 114/22 i 47/23), na temelju optužnog prijedloga Policijske uprave osječko-baranjske, II Policijske postaje Osijek Klasa: 211-07/25-5/10422, Urbroj: 511-07-23-25-1 od 29. travnja 2025., nakon završene glavne i javne rasprave održane 22. rujna 2026, u odsutnosti okrivljenice Marijane Custodero, kao i  punomoćnika ovlaštenog tužitelja, javno objavljene  25. rujna 2026.,
p r e s u d i o  j e

I. Temeljem čl. 183. st. 1.  Prekršajnog zakona (Narodne novine br. 107/07, 39/13, 157/13,110/15, 70/17, 118/18, 114/22 i 86/26)

Okrivljenica MARIJANA CUSTODERO, bez nadimka, kći Miroslava Lazović i Dragice, rođena 27.04.1974. u Drinovačkom Brdu, BiH, s prebivalištem u Osijeku, Franje Kuhača 25, OIB: 75182535002, državljanka RH, pismena, SSS, prekršajno kažnjavana, 

k r i v a  j e

II. što je 12. travnja 2025. oko 12,25 sati u Osijeku, Sjenjak kbr. 121 remetila javni red i mir na način što je svojim vozilom stala nasuprot Katice Ivković te glasno od nje zatražila da pomakne vozilo u desnu stranu kako bi se mogle mimoići, a kada Katica Ivković nije pomakla svoje vozila izašla iz svoga vozila došla do vozila Katice Ivković i počela glasno vikati: „Idi u pičku materinu!“, „Makni se da mogu proći!“, „Meni ne može nitko ništa ja nosim markiranu odjeću!“, a kada je Katica Ivković uznemirena uzela mobilni telefon reagirala tako što joj je pokušala istrgnuti mobilni telefon iz ruke a tom prilikom je Katicu Ivković ogrebla ispod desnog oka i nastavila vikati: „Samo ti mene prijavi policiji pa ćeš vidjeti, zapalit ću ti auto!“

 dakle, na javnom mjestu vikom i neprimjerenim ponašanjem remetila javni red i mir,

 čime je počinila prekršaj opisan i kažnjiv u čl. 13. Zakona o prekršajima protiv javnog reda i mira,

III. pa se za navedeni prekršaj okrivljenici temeljem citiranog članka navedenog Zakona
i z r i č e

KAZNA ZATVORA u trajanju od  15 (petnaest) dana.

Uz daljnju primjenu čl. 44. st. 3. Prekršajnog zakona prema okrivljenici  se 

p r i m j e n j u j e

UVJETNA OSUDA

 tako da se odgađa izvršenje izrečene kazne zatvora u trajanju od 15 (petnaest) dana  i ista se neće izvršiti ako okrivljenica u roku od 6 (šest) mjeseci ne počini jedan ili više prekršaja za koje joj je izrečena ista ili teža kazna od izrečene ovom uvjetnom osudom.

IV. Temeljem članka 139. stavak 3. u svezi članka 138. stavak 2. točka 3. i st. 3. Prekršajnog zakona, okrivljenica je dužna naknaditi paušalni trošak postupka u iznosu od 30,00 eura (slovima: trideseteura) u roku od 30  dana po pravomoćnosti presude.
Obrazloženje


1. Policijska uprava osječko-baranjska,  II Policijska postaja Osijek podnijela je optužni prijedlog protiv okrivljenice zbog prekršaja iz čl. 13. Zakona o prekršajima protiv javnog reda i mira.

2. S obzirom da je sud u  više navrata pozivao okrivljenicu Marijanu Custodero na glavnu raspravu 3. veljače 2026. i 22. rujna 2026.  dostava poziva vraćena s naznakom (odselila na nepoznatu adresu), a kako je okrivljenica uredno primila obavijest o počinjenom prekršaju u kojoj je u točki 7. jasno upoznata da će protiv nje biti podnijet optužni prijedlog i da  je do pravomoćnog završetka postupka dužna obavijestiti tijelo postupka o svakoj promjeni prebivališta jer će ako tako ne postupi ili ako izbjegava dostavu sva pismena biti dostavljena putem e-oglasne ploče, a što okrivljenica nije učinila pa joj je dostava poziva za  današnju glavnu raspravu uredno uručena putem e-oglasne ploče suda slijedom čega okrivljenica nije uporabila svoje pravo na obranu, koje joj je omogućeno od strane suda. 

3. Dakle, Sud je sukladno čl. 167. st. 3. Prekršajnog zakona održao glavnu raspravu i bez nazočnosti i ispitivanja okrivljenice budući je istoj uredno obavljena dostava poziva za zakazanu raspravu, a svoj izostanak nije opravdala, niti  sudu dostavila pisanu obranu, smatrajući da se činjenično stanje stvari u ovo postupku može utvrditi i bez nazočnosti i ponovnog ispitivanja okrivljenice koja je na okolnosti događaja dala izjavu u policiji a na temelju izvedenih i raspoloživih dokaza.  

4. U dokaznom postupku sud je ispitao svjedoke Katicu Ivković i Gorana Kvaček, pročitao zapisnik o ispitivanju osumnjičenice Marijane Custodero ispitane na zapisniku II PP Osijek 21. travnja 2025., liječničku dokumentaciju izdanu na ime Katice Ivković,  pouku o pravima, Obavijest po čl. 109. a st. 1. Prekršajnog zakona na ime okrivljenice i Izvadak iz prekršajne evidencije Ministarstva pravosuđa na ime okrivljenice. 

5. Ispitana u svojstvu osumnjičenika na zapisnik II policijske postaje Osijek Marijana Custodero  je izjavila da je kritične zgode išla na trening te je upravljala svojim vozilom i kretala se po naselju Sjenjak kod kbr. 137. i obilazila nepravilno parkirane osobne automobile da bi joj iz suprotnog smjera naišlo osobno vozilo reg. oznaka OS 171 PI sa kojim je upravljala starija NN ženska osoba. Ista se kretala svojim kolničkim trakom ali je i vidjela da obilazi nepravilno parkirana vozila, te joj nije omogućila da ih obiđe  iako je mogla malo skrenuti u desno da ju propusti. Zbog toga se morala vraćati unazad. Kako je shvatila da ju gospođa ne razumije odnosno da ju ne propušta izašla je iz svoga vozila i došla do njenog i rekla joj da sad ima prostora da se pomjeri. Kako ista nije htjela pomjeriti vozilo iz samo njoj poznatih razloga ponovno joj je rekla da se pomjeri jer sad ima mjesta. Gospođa  je rekla da će pozvati policiju, pa su blokirale  promet. Poriče da bi gospođu udarila i ogrebala a s njom nije ušla ni u kakav tjelesni sukob.

6. Iz iskaza svjedokinje Katice Ivković proizlazi da je kritične zgode oko 12,15 sati sjela u svoje osobno vozilo kako bi otišla svome unuku po pizzu, te se kretala desnim kolničkim trakom ispred zgrade Sjenjak 120 i 121 u pravcu kružnog toka na Sjenjaku te je njoj u susret nailazilo osobno vozilo sive boje koje se kretalo istim kolničkim trakom nakon čega se vozilo zaustavilo ispred nje. Odmah zatim iz vozila je izašla nepoznata ženska osoba, okrivljenica Marijana Custodero te je počela vikati da se makne desno kako bi ona mogla proći. Ona je u svom vozilu spustila prozor do pola na vozačevim vratima te na sav glas psovala: "Idi u pičku materinu, makni se da mogu proći meni ne može nitko ništa, ja nosim markiranu odjeću" . U strahu je  uzela svoj mobitel u namjeri da nazove unuka a okrivljenica joj je kroz poluotvoreni prozor pokušala istrgnuti mobitel iz ruke i najvjerojatnije noktom ogrebla ispod desnog oka. Potom joj je uputila prijetnju riječima: "Samo ti mene prijavi policiji, pa ćeš vidjeti, zapalit ću ti auto" što je nju uplašilo pa nije događaj prijavila policiji. Događaj su vidjeli stanari koji su to ispričali suprugu pa je suprug događaj prijavio policiji. 
 	
	7. Iz iskaza svjedoka Gorana Kvaček proizlazi da se kritične zgode  nalazio u Osijeku, Sjenjak 123 na parkirališnom prostoru te čuo glasnu viku dvadesetak metara dalje na cesti. Vidio je nepoznatu žensku osobu dugačke plave kose, starosti oko 45 godina kako stoji kraj auta i viče na njemu nepoznatu stariju žensku osobu Katicu Ivković koju do tada nije poznavao. Katica Ivković sjedila je u vozilu a ta nepoznata ženska osoba plave kose vikala je petnaest do dvadeset minuta na nju i vrijeđala ju pogrdnim riječima. Razumio je jedino riječi: "Glupačo jedna makni se s ceste, ja imam kod kuće još jedan auto. Ja imam prednost prolaska". Starija ženska osoba se maknula sa svojim vozilom dok je ta ženska osoba otišla s mjesta događaja. Nije bio nazočan kada su došli policijski službenici na mjestu događaja.  
8. Nakon provedenog dokaznog postupka, analizirajući svaki dokaz ponaosob, kao i u međusobnoj svezi, Sud je nedvojbeno i bez ponovnog ispitivanja okrivljenice (ispitana u svojstvu osumnjičenice) utvrdio da se u radnji okrivljenice u cijelosti stječu sva obilježja prekršaja koji joj se stavlja na teret u optužnom prijedlogu, nalazeći u njegovoj radnji obilježje prekršaja iz čl. 13. Zakona o prekršajima protiv javnog reda i mira, za koji ju je Sud  proglasio krivom, kako je to opisano u izreci presude ne nalazeći okolnosti koje bi isključile njezinu prekršajno-pravnu odgovornost.

9. Da je okrivljenica počinila prekršaj na način kako joj se stavlja na teret optužbom sud je utvrdio iz iskaza svjedoka Katice Ivković i Gorana Kvaček koji su suglasno izjavili da je okrivljenica kritične zgode na javnom mjestu vikala i psovala obraćajući se Katici Ivković. Sud je u cijelosti prihvatio iskaze svjedoka  Katice Ivković i Gorana Kvaček budući su jasno, uvjerljivo i okolnosno prepričali sporni događaj i opisali ponašanje okrivljenice na javnom mjestu. Stoga vjerodostojnost njihovih iskaza unatoč kontradiktornoj izjavi okrivljenice dane u svojstvu osumnjičenice u kojoj poriče navode optužbe nije tijekom postupka dovedena u sumnju. 

10. Prekršaj iz čl. 13. Zakona o prekršajima protiv javnog reda i mira  čini osoba koja se na javnom mjestu tuče, svađa, viče ili na drugi način remeti javni red i mir.

11. Dakle, s obzirom na naprijed analizirane činjenice, napose objektivan i nepristran iskaz svjedoka Katice Ivković i Gorana Kvaček Sud smatra nesporno dokazanim da je okrivljenica kritične zgode u  Osijeku,  Sjenjak kbr. 121 remetila javni red i mir na način što je svojim vozilom stala nasuprot Katice Ivković te glasno od nje zatražila da pomakne vozilo u desnu stranu kako bi se mogle mimoići, a kada Katica Ivković nije pomakla svoje vozila izašla iz svoga vozila došla do vozila Katice Ivković i počela glasno vikati: „Idi u pičku materinu!“, „Makni se da mogu proći!“, „Meni ne može nitko ništa ja nosim markiranu odjeću!“, a kada je Katica Ivković uznemirena uzela mobilni telefon reagirala tako što joj je pokušala istrgnuti mobilni telefon iz ruke a tom prilikom je Katicu Ivković ogrebla ispod desnog oka i nastavila vikati: „Samo ti mene prijavi policiji pa ćeš vidjeti, zapalit ću ti auto!“, dakle, na javnom mjestu vikom i neprimjerenim ponašanjem remetila javni red i mir, čime je počinila prekršaj opisan i kažnjiv u čl. 13. Zakona o prekršajima protiv javnog reda i mira, te nisu utvrđeni ispričavajući razlozi. 

12. Prilikom odmjeravanja kazne okrivljenici za počinjeni prekršaj sud je, polazeći od stupnja krivnje i svrhe kažnjavanja, ocijenio sve okolnosti koje utječu na to da kazna po vrsti i mjeri bude lakša ili teža (olakotne i otegotne okolnosti), a osobito jačinu ugrožavanja, pobude iz koje je prekršajno djelo počinjeno,  način počinjenja i skrivljene učinke prekršajnog djela, prijašnji počiniteljev život, te njezino ponašanje nakon počinjenog djela.

 	13. Olakotnih okolnosti na strani okrivljenice sud nije utvrdio, dok je od otegotnih okolnosti na strani okrivljenice  cijenio da je do sada prekršajno kažnjavana iz oblasti javnog reda i mira kako proizlazi iz prekršajne evidencije Ministarstva pravosuđa.

  	14. Slijedom navedenog ovaj Sud je okrivljenici izrekao  kaznu zatvora u trajanju od 15 dana. No, sud ipak smatra da  se svrha kažnjavanja iz čl. 44. st. 2. Prekršajnog zakona u odnosu na okrivljenicu može  postići i primjenom uvjetne osude, odnosno stajališta je da nije neophodno da se kazna zatvora u trajanju od 15 dana i izvrši. Stoga je prema okrivljenici primijenjena uvjetna osuda tako što je odgođeno izvršenje kazne zatvora na vrijeme od 6 (šest) mjeseci. Dakle, zatvorska kazna se neće izvršiti ako okrivljenica u  zakonskom roku provjere ne počini novo prekršajno djelo. 

 15. Navedenom uvjetnom osudom će se postići zakonom propisana svrha specijalne i generalne prevencije i prema 2.okr. će se jasno izraziti društveno-moralni prijekor zbog počinjenog prekršajnog djela, a bit će ostvarena i pravednost kažnjavanja.  

16. Sud je okrivljenicu obvezao na plaćanje troškova prekršajnog postupka koji iznos je primjeren složenosti i duljini trajanja postupka, te njezinom imovnom stanju.


U Osijeku 25. rujna 2026.,
                                                                     
S U D A C

 Snježana Marijanović


Uputa o pravnom lijeku: 

Protiv ove presude nezadovoljna stranka ima pravo žalbe u roku od 8 dana računajući od dana primitka prijepisa rješenja. Žalba se podnosi putem ovog Suda u dva istovjetna primjerka, a o njoj odlučuje nadležni sud.

	DOSTAVITI:

	1. Okrivljenici
2. Ovlaštenom tužitelju,

	3. Arhivi.

